Diari Oficial de la Generalitat Valenciana


Sumari del DOGV 6715, del 16-02-2012 (2012/1356)

RESOLUCIÓ de 30 de gener de 2012, del conseller d'Hisenda i Administració Pública, per la qual es disposa l'execució de la Sentència de 24 de novembre de 2011, del Tribunal Suprem.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6715

Data del DOGV
:   16-02-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/1356


Data del document
:   30-01-2012

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

RESOLUCIÓ de 30 de gener de 2012, del conseller d'Hisenda i Administració Pública, per la qual es disposa l'execució de la Sentència de 24 de novembre de 2011, del Tribunal Suprem. [2012/1356]  
Per Orde de 24 de novembre 2004 de la Conselleria de Justícia i Administracions Públiques, es van convocar proves selectives d'accés al grup C, sector administració general, accés lliure (convocatòria 08/04) corresponents a l'oferta d'ocupació pública de la Generalitat Valenciana de 2004 (DOGV de 03.12.20).  
Per l'Acord del tribunal de selecció, de 26 de juliol de 2006, es van fer públiques la relació definitiva de persones aspirants aprovades així com les puntuacions definitives del barem.  
Disconforme amb el contingut del dit acord, l'aspirant Radostina Milkova Mavrova va interposar un recurs d'alçada davant de l'òrgan convocant.  
Una vegada confirmat, en la via administrativa de recurs, l'Acord de 26 de juliol de 2006, la interessada va sotmetre a revisió en via contenciosa, davant del Tribunal Superior de Justícia de la Comunitat Valenciana, la resolució desestimatòria del seu recurs d'alçada.  
El recurs jurisdiccional, que es va substanciar pels tràmits del procediment ordinari, va ser resolt per la Sentència 743/2009, de 29 de maig, que -després de la rectificació operada per Interlocutòria aclaridora de 21 de juliol de 2009- va resoldre l'estimació parcial de les pretensions de la demandant.  
A l'empara del motiu de l'article 88.1.c de la Llei Jurisdiccional, la demandant va deduir recurs de cassació contra la Sentència 743 2009/, postulant la seua anul·lació. El reprotxe articulat per l'actora contra la resolució impugnada va ser acollit pel Tribunal Suprem, el qual, en la instrucció del recurs, va apreciar desconnexió entre els raonaments de la fonamentació jurídica i la part dispositiva de la sentència recorreguda.  
La secció sèptima de la sala tercera de l'Alt Tribunal, per la Sentència de 24 de novembre de 2011, declara procedent el recurs de cassació i, amb estimació del recurs contenciós administratiu entaulat en la instància, reconeix a l'actora «el dret a figurar en la relació definitiva d'aprovats amb una nota final de 85,94 punts, i a ser nomenada funcionària de carrera del grup C, sector Administració General, amb els mateixos efectes que ho van ser els altres aspirants aprovats en la mateixa convocatòria litigiosa».  
Vista l'Acta de 23 de gener de 2012, del tribunal de selecció de la referida convocatòria 08/04.  
Atesos els pronunciaments continguts en el veredicte de la Sentència de 24 de novembre de 2011 del Tribunal Suprem, i de conformitat amb el que disposa l'article 118 de la Constitució Espanyola, així com els articles 17.2 de la Llei Orgànica 6/1985, d'1 de juliol, del Poder judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels tribunals de justícia, resolc:  
  
Primer  
Declarar, a proposta del tribunal de selecció, que a l'aspirant, Radostina Milkova Mavrova, amb DNI 08490595, li corresponen 33,10 punts en la fase de concurs, amb la qual cosa obté una qualificació de 85,94 punts en el concurs oposició de la convocatòria 08/04, d'accés al grup C, sector administració general, torn lliure.  
  
Segon  
Modificar la Resolució de 14 de setembre de 2006, del conseller de Justícia, Interior i Administracions Públiques, per la qual es publica la relació d'aspirants que han superat les proves selectives d'accés al grup C, sector administració general, accés lliure, convocatòria 8/04 (DOGV núm. 5356, de 28.09.2006), en el sentit d'incloure en l'annex I, amb el número 49 bis, Radostina Milkova Mavrova.  
  
Tercer  
En el termini de 20 dies hàbils, comptadors des de l'endemà de la publicació de la present resolució en el Diari Oficial de la Comunitat Valenciana, l'aspirant proposada haurà de presentar, davant de la Direcció General de Recursos Humans de la Secretaria Autonòmica d'Administració Pública d'esta Conselleria, els documents següents:  
1) Fotocòpia del DNI o certificació de naixement expedida pel registre civil corresponent o document equivalent per als nacionals d'altres estats, a què fa referència la base 2.1 de la convocatòria, degudament compulsada.  
2) Fotocòpia compulsada del títol acadèmic de Batxiller, BUP, Formació Professional de segon grau, o equivalent, o tindre aprovada la prova d'accés a la universitat per a majors de 25 anys. En el cas de titulacions obtingudes en l'estranger s'haurà d'estar en possessió de la credencial que acredite la seua homologació.  
3) Declaració jurada de no haver sigut separada per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial.   
En el cas de ser nacional d'un altre estat, no trobar-se inhabilitada o en situació equivalent, ni haver sigut sotmesa a sanció disciplinària o equivalent que impedisca, en el seu estat en els mateixos termes, l'accés a l'ocupació pública.  
4) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
5) Els coneixements de valencià s'acreditaran per mitjà de la presentació dels certificats, diplomes o títols que hagen sigut homologats per la Generalitat, o per mitjà de la realització d'un exercici específic a este efecte. Si la interessada no pot acreditar els dits coneixements haurà de realitzar els cursos de perfeccionament que a este fi es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.  
  
  
Quart  
Si dins del termini indicat, i excepte casos de força major, l'aspirant no presenta la documentació acreditativa o d'esta es deduïx que no té algun dels requisits exigits, no podrà ser nomenada personal de la Generalitat, sense perjuí de la responsabilitat en què puga haver incorregut per falsedat en la seua sol·licitud de participació.  
  
  
Quint  
Enfront de la present resolució, les parts legitimades podran promoure incident d'execució de sentència, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
València, 30 de gener de 2012.- El conseller d'Hisenda i Administració Pública: José Manuel Vela Bargues.